Yrjö V

**Yrjö V** (*George Frederick Ernest Albert)*; (3. kesäkuuta 1865 &ndash; 20. tammikuuta 1936) oli Ison-Britannian ja Irlannin yhdistyneen kuningaskunnan kuningas, Intian keisari ja Britannian siirtomaiden valtionpäämies vuosina 1910–1936.

Hän oli Saksi-Coburg-Gotha-suvun viimeinen brittiläinen monarkki, joka vaihtoi ensimmäisen maailmansodan aikana vuonna 1917 saksalaisperäisen suvun nimen brittiläisemmäksi Windsoriksi.

## Suku ja koulutus
Isoäitinsä kuningatar Viktorian hallituskaudella syntynyt Yrjö oli Walesin prinssi Albert Edwardin ja prinsessa Alexandran toiseksi vanhin poika ja kolmas Britannian valtaistuimen perimysjärjestyksessä isänsä ja vanhemman veljensä prinssi Albert Victorin jälkeen. Yrjö V muistutti ulkonäöltään paljon serkkuaan Venäjän keisari Nikolai II:ta.

Vuosina 1877–1892 Yrjö palveli kuninkaallisen laivaston palveluksessa, kunnes hänen vanhempi veljensä kuoli alkuvuodesta 1892. Se teki hänestä kruununperijän. Kuningatar Viktorian kuoltua vuonna 1901 Yrjön isästä tuli Britannian monarkki nimellä Edvard VII ja Yrjöstä tehtiin Walesin prinssi. Hänestä tuli kuningas isänsä kuoltua vuonna 1910.

## Hallitsijana
Yrjön hallituskaudella nousi puheenaiheeksi sosialismi, kommunismi, fasismi, irlantilainen tasavaltalaisuus ja Intian itsenäisyysliike, jotka kaikki muuttivat radikaalisti Brittiläisen imperiumin poliittista maisemaa, joka itse saavutti alueellisen huippunsa 1920-luvun alussa. Ensimmäisen maailmansodan (1914–1918) seurauksena hänen serkkujensa Nikolai II:n ja Vilhelm II:n valtakunnat kaatuivat samalla kun Brittiläinen imperiumi laajeni. Vuonna 1917 Yrjö V vaihtoi kuninkaallisen perheen nimen Saksi-Coburg-Gothasta Windsoriksi, saksalaisvastaisen mielipiteen seurauksena.

Yrjö V aloitti vuonna 1932 nykyaikaan jatkuneen monarkin pitämän joulupäivän radiopuheen perinteen.

Yrjö kärsi terveysongelmista suuren osan loppuhallituskautensa ajan. Hänen kuoltuaan tammikuussa 1936 hänen seuraajakseen tuli hänen vanhin poikansa Edvard VIII. Edvard luopui kruunusta saman vuoden joulukuussa, ja hänen seuraajakseen tuli hänen nuorempi veljensä Albert, joka otti käyttöön hallitsijanimen Yrjö VI.

Kuninkaan suhde vanhimpaan poikaansa Edvardiin huononi ajan myötä. Vuonna 1935 Yrjö sanoi manasi Edvardin tulevaa lyhyttä valtakautta seuraavasti: "kun minä olen kuollut, poika turmelee itsensä 12 kuukaudessa [...] Rukoilen Jumalalta, ettei vanhin poikani koskaan mene naimisiin tai saa lapsia, ja ettei mikään tulee Bertien ja Lilibetin sekä valtaistuimen väliin".

## Avioliitto ja jälkeläiset
Hän oli naimisissa vuodesta 1893 lähtien Mary Teckin kanssa, ja heille syntyi kuusi lasta.

Yrjö V:n nuorin lapsi prinssi John oli ilmeisesti autistinen ja hän sai toistuvia epileptisiä kohtauksia, joista yhteen hän myös kuoli vain 13-vuotiaana.

## Kunnianosoituksia

### Brittiläiset
Hallitsijana Yrjö V oli seuraavien brittiläisten ritarikuntien suurmestari:
*  Sukkanauharitarikunta (1884)
*  Ohdakkeen ritarikunta (1893)
*  Royal Victorian Order (1897)
*  Pyhän Patrikin ritarikunta (1897)
*  Pyhän Mikaelin ja Pyhän Yrjön ritarikunta (1901)
*  Keisarillisen palveluksen ritarikunta (1903)
*  Intian tähden ritarikunta (1905)
*  Intian keisarikunnan ritarikunta (1905)
*  Brittiläisen imperiumin ritarikunta (1917, perustaja)

Lähde:

### Ulkomaalaiset

*  Elefanttiritarikunnan ritari (Tanska, 1885)
*  Kaarle III:n ritarikunnan suurristi (Espanja, 1888)
*  Mustan kotkan ritarikunta ketjulla (Saksa)
*  Punaisen kotkan ritarikunnan suurristi (Saksa)
*  Württembergin kruunun ritarikunnan suurristi (Württemberg)
*  Pyhimmän ilmoituksen ylin ritarikunnan ritari (Italia, 1892)
*  Kultaisen taljan ritarikunnan ritari (Espanja, 1893)
*  Pyhän Andreaksen ritarikunnan ritari (Venäjä, 1893)
*  Pyhän Aleksanteri Nevskin ritarikunnan ritari (Venäjä, 1893)
*  Valkoisen kotkan ritarikunnan ritari (Venäjä, 1893)
*  Pyhän Annan ritarikunnan 1. luokka (Venäjä, 1893)
*  Pyhän Stanislauksen ritarikunnan 1. luokka (Venäjä, 1893)
*  Chakri-dynastian ritarikunnan ritari (Siam, 1897)
*  Hohenzollernin perheen ritarikunnan suurkomentaja (Preussi)
*  Krysanteemiritarikunnan suurristi (Japani, 1911)
*  Pyhän Tapanin ritarikunnan sduurristi (Itävalta-Unkari, 1902)
*  Kunnialegioonan suurristi (Ranska, 1903)
*  Serafiimiritarikunnan ritari (Ruotsi)
*  Pyhän Olavin ritarikunta ketjulla (Norja, 1906)
*  Osmanin ritarikunnan 1. luokka (Osmanien valtakunta)
*  Muhammad Alin ritarikunta ketjulla (Egypti)
*  Vapaudenristin 1. luokka sotilasjohtamisesta (Viro, 1929)
*  Siirtomaaimperiumin ritarikunnan suurristi (Portugali, 1934)
*  San Marinon ritarikunnan suurristi (San Marino)

## Lähteet

## Aiheesta muualla

* Englanti ja sen kuningas juhlivat. Yrjö V:n nousemisesta Englannin valtaistuimelle kulunut 25 vuotta, Aamulehti, 5.5.1935, nro 119, s. 9, Kansalliskirjaston digitaaliset aineistot
* Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. I. Valtaannousu, Helsingin Sanomat, 9.2.1936, nro 38, s. 25, Kansalliskirjaston digitaaliset aineistot
* Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. II. Perustuslakikriisi, Helsingin Sanomat, 16.2.1936, nro 45, s. 26, Kansalliskirjaston digitaaliset aineistot
* Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. III., Helsingin Sanomat, 23.2.1936, nro 52, s. 22, Kansalliskirjaston digitaaliset aineistot
* Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. IV., Helsingin Sanomat, 1.3.1936, nro 59, s. 26, Kansalliskirjaston digitaaliset aineistot
* Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. V., Helsingin Sanomat, 8.3.1936, nro 66, s. 26, Kansalliskirjaston digitaaliset aineistot
* Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. VI., Helsingin Sanomat, 15.3.1936, nro 73, s. 26, Kansalliskirjaston digitaaliset aineistot
* Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. VII., Helsingin Sanomat, 22.3.1936, nro 80, s. 26, Kansalliskirjaston digitaaliset aineistot